Joseph Estrada - Wikipedia

# Joseph Estrada

### Mula sa Tagalog Wikipedia, ang malayang ensiklopedya.

Ang artikulo (o seksyon) na ito ay maaring nangangailan ng pag-wikify upang matugunan ang pamantayan sa kalidad ng Wikipedia.
Maari po kayong makatulong sa pagpapaunlad ng artikulong ito, lalu na sa pambungad, kaayusan ng mga seksyon, at mga kaugnay na link paloob. (tulong)
Ang artikulong ito ay nai-tag mula Marso 2007.

| Ang pagiging neutral ng artikulong ito ay pinagtatalunan. Mangyaring tignan ang usapan.

Joseph Estrada
Joseph Estrada

Si Jose Marcelo Ejercito (ipinanganak Abril 19, 1937), kilala bilang Erap, ang ikasiyam na pangulo ng Republika ng Pilipinas o ika-13 simula noong Unang Republika.

Isinilang siya noong Abril 19, 1937, Filipinong Aktor at Direktor ng Pelikula, kinalaunan Bise Presidente (1992-1998), at Presidente (1998-2001) ng Republika ng Pilipinas. Isinilang sa Maynila, ang punong-lungsod ng Pilipinas, si Estrada ay huminto sa pag-aaral sa kolehiyo upang tahakin ang landas ng pelikulang Pilipino sa murang edad na 21. Nakagawa siya ng mga humigit kumulang na 120 pelikula, karamihan sa mga ito'y nasa uri o genre na action-comedy kung saan sya'y naging bida na ginaganapan ang mga papel ng mga taong nasa mahirap at mababang antas ng lipunan. Napagwagian niya ang ilan sa pinakamataas na Gantimpala at Gawad sa Pag-arte at pagiging Direktor ng Pelikula.

## [baguhin] Mga Pelikula ni Erap

- Sa kuko ng Aguila (1989)
- Order to Kill (1985)
- Bangkang Papel sa Dagat ng Apoy (1984)
- Machonurin (1983)
- Pedring Taruc (1982)
- Kumander Alibasbas (1981)
- Hoy Tukso, Layuan mo Ako (1980)
- Okey Lang Basta't Kapiling Kita (1979)
- Mamang Sorbetero (1979)
- Warrant of Arrest (1979)
- Magkaaway (1978)
- Tatak ng Tondo (1978)
- Yakuza Contract (1978)
- Bakya mo Neneng (1977)
- Huwag Mong Dungisan Ang Pisngi Ng Langit (1977)
- Sa Dulo Ng Kris (1977)
- Alas singko ng hapon, gising na ang mga anghel (1976)
- Arrest the Nurse Killer (1976)
- Bago Lumamig Ang Sabaw (1976)
- Hoy Mister, Ako Ang Misis Mo (1976)
- Battle of the Champions (1975)
- Counter Kill (1975)
- Diligin Mo ng Hamog ang Uhaw na Lupa (1975)
- Dugo at Pag-ibig sa Kapirasong Lupa (1975)
- Hit and Run (1975)
- Huwag mo akong Paandaran (1975)
- Ang Nobya Kong Sexy (1975)
- King Khayam and I (1974)
- Manila Connection (1974)
- Ransom (1974)
- Tama na, Erap (1974)
- Ang Agila at ang Araw (1973)
- Dragnet (1973)
- Erap Is My Guy (1973)
- Okey ka, Erap (1973)
- Panic (1973)
- Blood Compact (1972)
- Kill the Pushers (1972)
- Magiting at Pusakal (1972)
- Tatay na si Erap (1972)
- Apat na Patak ng Dugo ni Adan (1971)
- Digmaan Ng Mga Angkan (1971)
- Valentin Walis (1971)
- Boss Areglado (1970)
- Padre Pugante (1970)
- Sebastian (1970)
- Simon Bastardo (1970)
- Alamat ng Pitong Kilabot (1969)
- Anim ang Dapat Patayin (1969)

- Aragon Brothers (1969)
- Capitan Pepe (1969)
- Ang Ninong kong Nazareno (1969)
- Patria Adorada (1969)
- Sagupaan (1969)
- Abdul Tapang (1968)
- Azero Brothers (1968)
- Cuadro de Jack (1968)
- De Colores (1968)
- Diegong Daga (1968)
- Dos Por Dos (1968)
- Galo Gimbal (1968)
- Jakiri Valiente (1968)
- Kid Brother (1968)
- Killer Patrol (1968)
- Quintin Salazar (1968)
- Rancho Diablo (1968)
- Suntok o Karate (1968)
- Tatak: Double Cross (1968)
- Tatlong Hari (1968)
- Valiente Brothers (1968)
- Alex Big Shot (1967)
- Angkan ng Haragan (1967)
- Boy Aguila (1967)
- Ako'y Magbabalik (1966)
- Badong Baldado (1966)
- Bantay Salakay (1966)
- Batang Iwahig (1966)
- Bodyguard (1966)
- Dodong Tricycle (1966)
- Ito ang Pilipino (1966)
- John Doe (1966)
- Soliman Brothers (1966)
- Stowaway (1966)
- Totoy Bingi (1966)
- Batang Angustia (1965)
- Big Boss (1965)
- Buhay sa Buhay (1965)
- Deadly Pinoy (1965)
- Hahamakin ang Lahat (1965)
- Hamon sa Bandila (1965)
- Jose Nazareno, Ang Taxi Driver (1965)
- Labanang Lalake (1965)
- Maskulado (1965)
- Paalam sa Kahapon (1965)
- Pepeng Pingas (1965)
- Sa kamay ng mga Kilabot (1965)
- Salonga Brothers (1965)
- Sapang Palay (1965)
- Valentin Galit (1965)

- Garuda, Flight to Fury (1964)
- Ako ang Papatay (1964)
- Berdugo ng Mga Maton (1964)
- Cordillera (1964)
- Mga Daliring Ginto (1964)
- Deadly Brothers (1964)
- Encuentro (1964/II)
- Geron Busabos, Ang Batang Quiapo (1964)
- Pambato (1964)
- Panginoon ng Pantalan (1964)
- Siyam na Buhay ni Martin Pusa (1964)
- Takot Mabuhay, Takot Mamatay (1964)
- Vendetta Brothers (1964)
- Barilan sa Pugad Lawin (1963)
- Basagulero (1963)
- Ginoong Itim (1963)
- Istambay (1963)
- Ito ang Maynila (1963)
- Kilabot sa Daang Bakal (1963)
- Kung Hindi ka Susuko (1963)
- Los Paliqueros (1963)
- Patapon (1963)
- Pulong Diablo (1963)
- Sugapa (1963)
- Talahib (1963)
- Tres Kantos (1963)
- Via Europa (1963)
- Asiong Meets Alembong (1962)
- Digmaan Ng Mga Maton (1962)
- Hari ng mga Maton (1962)
- Kapit sa Patalim (1962)
- Markang Rehas (1962)
- Tondo Boy (1962)
- Asiong Salonga (1961)
- Baril sa Baril (1961)
- Moises Padilla Story (1961)
- Nag-uumpugang Bato (1961)
- Pantalan ng Trece (1961)
- [[Sa baril mag-uusap (1961)
- Cuatro Cantos (1960)
- True Confessions (1960)
- Sumpa at Pangako (1959)
- Batas ng Puso (1958)
- Mga Liham kay Tiya Dely (1958)
- Lo'Waist Gang (1958)
- Matandang Tinale (1958)
- Kandilang Bakal (1957)
- Sampung Libong Pisong Pag-ibig (1957)
- Kandelerong Pilak (1956)

## [baguhin] Ang Daan sa Pagkapangulo

Pinasok ni Estrada ang larangan ng politika noong 1967 nang mahalal siya bilang Alkalde ng San Juan, isang munisipalidad ng Kalakhang Lungsod ng Maynila. Noong 1971, pinarangalan siya bilang "Outstanding Mayor and Foremost Nationalist" ng Inter-Provincial Information Service at ng sumunod na taon bilang "Most Outstanding Metro Manila Mayor" ng Philippines Princetone Poll. Ginugol niya ang panahon sa paglaban sa kriminalidad at paglilingkod bilang punong bayan sa loob ng 19 taon.

Kabilang siya sa mga alkalde na sapilitang inalis sa poder ng kapangyarihan ng "Revolutionary Government" na itinatag ni Corazon C. Aquino na siyang humalili sa Pangulong Ferdinand E. Marcos na napatalsik noong February 25, 1986 sa pamamagitan ng People Power Revolution. Hindi nagsayang ng panahon ang pamahalaang Aquino sa pagbalangkas, sa pamamagitan ng Constitutional Convention, ng bagong Saligang Batas na naitatag pagkatapos itong sang-ayunan sa pamamagitan ng isang pambansang plebesito. Ang bagong Saligang Batas na ito ang siyang nagbigay daan sa pambansang halalan ng 1987.

Tumakbo si Estrada sa ilalim ng partidong Grand Alliance for Democracy at matagumpay na nahalal sa Senado ng Pilipinas (Ika-walong Kongreso). Nahirang siya bilang Chairman of the committees on Cultural, Rural Development, and Public Works. Siya rin ay naging Vice Chairman of the Committees on Health, Natural Resources and Urban Planning. Kabilang sa mga panukalang batas na isinulong nya ay yaong ukol sa agrikultura, mga proyektong irigasyon sa pagsasaka at pagpapalawig at pag-protekta sa kalabaw. Noong 1989, tinanghal siya ng Philippine Free Press bilang isa sa “Three Outstanding Senators of the Year”.

Si Estrada ay isa sa mga senador na tumangging sangayunan ang bagong Tratado ng US Military Bases na papalit sana sa 1947 Military Bases Agreement na nakatakdang magwakas noong 1992. Ang kaniyang popularidad bilang aktor ay nakatulong ng malaki sa pagkakapanalo niya bilang Bise Presidente noong halalan ng Panguluhan at Pangalawang Panguluhan noong 1992, bagama't siya'y tumatakbo sa hiwalay na tiket ng noon ay nanalong Presidente, Fidel Ramos. Bilang Bise-Presidente, pinamahalaan ni Estrada ang Komisyon Laban sa Krimen (Presidential Anti Crime Commission) mula 1992 hanggang 1997.

## [baguhin] Erap Bilang Pangulo

Noong 1998 nanalo si Estrada sa Halalang Pangpanguluhan sa ilalim ng partidong Laban ng Makabayang Masang Pilipino (LAMMP). Nakakuha siya ng 10,956,610 boto o 39.6% ng lahat ng boto. Naging malinaw sa kaniyang kampanya na kapakanan ng mahihirap na sumasakatawan sa karamihan ng mamamayang Pilipino ang pagbubuhusan niya ng pansin sakaling ihalal siya bilang Pangulo ng Pilipinas. Ang kaniyang islogan ay "Erap Para sa Mahirap". Kung tutuusin, hindi naman buhat sa mahirap na pamilya si Estrada. Nakapag-aral pa nga siya sa Ateneo de Manila High School at sa Mapua Institute of Technology. Isa siyang tanyag na aktor at masasabing sa propesyong ito niya nakamit ang tagumpay at yaman. Ngunit pinili niyang ipakita ang kaniyang sarili bilang isang pinunong tunay na maka-masa. Sa kaniyang kampanya, matagumpay niyang nakuha ang tiwala at imahinasyon ng masang Pilipino.

Noong October 2000 sa isang malaking pagsasabwatan na kinabibilangan ng mga militar, ilang mga dati at kasalukuyang nanunungkulang mga politiko, ilang mga alagad ng simbahan, kabilang si Fidel Ramos at si Gloria Arroyo ay ipinilit sa mababang Kapulungan ng Kongreso na maimpeach si Estrada noong Nobyembre 2000. Ang pagdinig sa Senado ay nahinto sa kalagitnaan ng Enero 2001 bilang simula ng isang malaking Kasinungalingan na ipinalunok sa Sambayang Pilipino - ang diumano'y pagbibitiw ni Estrada sa kaniyang tungkulin bilang Pangulo ng Republika ng Pilipinas na katawatawang tinawag sa wikang ingles na constructive resignation. Sa pamamagitan nito'y ibinaraso ang pagtanggal sa tungkulin bilang Presidente kay Estrada noong ika-20 ng Enero 2001. Noong araw na yaon, isa sa pinakanakakahiyang araw sa Talaan ng Kasaysayan ng Pilipinas, Ang Kataastaasang Hukuman ay idineklarang bakante ang luklukan ng Panguluhan ng Republika ng Pilipinas na nagbigay daan sa pagkakatanggal sa tungkulin ni Estrada bilang Presidente, kasabay nito si Bise Presidente Gloria Macapagal-Arroyo ay nanumpa bilang Presidente o ayon sa sariling termino na ginamit niya sa mismong araw ng panunumpa, acting president.

Kinasuhan si Estrada ng bagong pamahalaan ng pandarambong at pina-aresto kasama nang kanyang anak na si Jinggoy noong Abril 25, 2001. Ipiniit sila pansamantala sa Kampo Crame, ang punong tanggapan ng Kapulisan ng Pilipinas. Umalma ang kaniyang mga taga-suporta at agad nagtipon-tipon sa makasaysayang EDSA Shrine upang iprotesta ang pagkakapiit kay Estrada na tinuturing nilang nananatiling tunay na pangulo. Maririnig ang mga sigaw na "Sigaw ng Mahihirap, Ibalik si Erap!" at "EDSA Tres! EDSA Tres!" Pagkatapos ng ilang araw na pagkubkob sa EDSA Shrine at walang-patid na pagtuligsa sa pamahalaan ni Gloria Macapagal-Arroyo, nagsimulang mag-martsa ang mga nagtipon sa EDSA Shrine patungong Palasyo ng Malakanyang noong madaling-araw ng Mayo 1, 2001. Ilang oras pa at umigting na ang tensyon sa paligid ng Palasyo ng Malakanyang nang magtangkang pumasok ang libu-libong mga taga-suporta ni Estrada. Nauwi sa karahasan ang lahat nang magsagupaan ang mga tagasuporta ni Estrada at mga pulis. Nasaksihan ng marami ang marahas na pangyayari sa telebisyon: ang mga taong sugatan na hinahataw ng mga pulis ng mga batuta at rattan at mga sasakyan na pinagsusunog ng mga galit na galit na mga tagasuporta ni Estrada. Dahil sa kaguluhan, ibinaba ang "State of Rebellion" noong araw ding iyon.

## [baguhin] Pagkakakinlalan

Ipinanganak siya sa Tondo at ama niya si inhinyero Emilio Ejercito na pumanaw na at si Maria Marcelo naman ang kaniyang ina.

Mga Pangulo ng Pilipinas Aguinaldo | Quezon | Osmeña | Laurel | Roxas | Quirino | Magsaysay | Garcia | Macapagal | Marcos | Aquino | Ramos | Estrada | Arroyo |

Retrieved from "http://tl.wikipedia.org../../../j/o/s/Joseph_Estrada_dfb9.html"

Categories: Lahat ng artikulong nangangailangan ng pag-wikify | Wikify (Marso 2007) | Mga artikulong kinukwestiyon ang neutralidad (Marso 2007) | Lahat ng artikulong kinukwestiyon ang neutralidad | Mga artista mula sa Pilipinas | Mga politiko | Pangulo ng Pilipinas | Taong-bayan ng Pilipinas | Mga Tagalog

##### Views

- Artikulo
- Usapan
- Huling bersyon

##### Hanapin

##### Sa ibang wika

- Zamboangueño
- Deutsch
- English
- Español
- Français
- Ido
- Ilokano
- Bahasa Indonesia
- Nederlands
- 日本語
- Kapampangan
- Suomi